**ΠΑΡΑΡΤΗΜΑ ΠΕΡΙΓΡΑΜΜΑΤΟΣ ΜΑΘΗΜΑΤΟΣ**

**Εναλλακτικοί τρόποι εξέτασης μαθήματος σε καταστάσεις έκτακτης ανάγκης**

|  |  |
| --- | --- |
| **Τμήμα:** | Μηχανικών Περιβάλλοντος |
| **Μάθημα:** | Περιβαλλοντική Υπολόγιστική Ρευστομηχανική (Τμήμα εξέτασης Κ. Μουτσόπουλου) |
| **Κωδικός Μαθήματος** | **15ΗΕ1Ν – Κ2** |
| **Διδάσκων:** | Γ. Συλαίος, Κ. Μουτσόπουλος |
| **Τρόπος επικοινωνίας με διδάσκοντα** | kmoutso@env.duth.gr |
| **Επόπτες/Επιτηρητές: (1)** | Ι. Παπασπύρος  |
| **Εξάμηνο:**  | 8ο |
| **Επίπεδο σπουδών: (2)** | ΠΠΣ |
| **Τρόποι εξέτασης: (3)** | Η εξ’ αποστάσεως εξέταση του μαθήματος «Περιβαλλοντική Υπολόγιστική Ρευστομηχανική» στο πλαίσιο της εξέτασης Ιουνίου 2021, θα γίνει με χρήση της πλατφόρμας open-eclass και με χρήση των εργαλείων αυτού «Ασκήσεις». |
| **Οδηγίες υλοποίησης εξέτασης: (4)** | Στην εξέταση μπορούν να πάρουν μέρος οι φοιτητές που είναι εγγεγραμμένοι στο μάθημα και έχουν αποδεχθεί τους όρους της εξέτασης από απόσταση στο students.duth.gr. Η εξέταση θα γίνει σύμφωνα με το πρόγραμμα την Τρίτη 15/06/2021 και ώρα 15:00-17:00. Καθ’ όλη τη διάρκεια της εξέτασης οι φοιτητές θα είναι ταυτόχρονα συνδεδεμένοι με το skype for business, μέσω του ιδρυματικού λογαριασμού τους (username@duth.gr). Ο σύνδεσμος θα αποσταλεί στους φοιτητές μέσω e-class αποκλειστικά στους ιδρυματικούς λογαριασμούς όσων έχουν δηλώσει το μάθημα και έχουν λάβει γνώση των όρων εξ αποστάσεως εκπαίδευσης. Οι φοιτητές θα πρέπει να συνδεθούν στην αίθουσα εξέτασης μέσω του ιδρυματικού τους λογαριασμού, διαφορετικά δεν θα μπορέσουν να συμμετάσχουν. Επίσης, στη διάρκεια της εξέτασης θα έχουν ανοικτή την κάμερα και το μικρόφωνο. Πριν την έναρξη της εξέτασης, οι φοιτητές θα επιδεικνύουν στην κάμερα την ταυτότητά τους, ώστε να γίνει ταυτοποίησή τους.Η εξέταση θα γίνει σε δύο μέρη. Στο πρώτο μέρος η εξέταση θα γίνει από τον κ. Μουτσόπουλο, μέσω eclass (εργαλείο ασκήσεις) και ο κάθε φοιτητής πρέπει να απαντήσει 4 ερωτήσεις ελευθέρου κειμένου. Κάθε μία από τις ερωτήσεις βαθμολογιόταν με 1,25.βαθμούς και οι 4 αυτές ερωτήσεις θα προκύψουν με κλήρωση από 8 συνολικά ερωτήσεις.Στο δεύτερο μέρος, που αφορά την ύλη του μαθήματος που διδάχθηκε από τον Καθηγητή Γ. Συλαίου ηκαι λεπτομέρειες για την εξέταση θα δοθούν από τον ίδιο. |

1. Συμπληρώνεται εφόσον υπάρχουν
2. Συμπληρώνεται ανάλογα: μάθημα ΠΠΣ ή μάθημα ΠΜΣ
3. Συμπληρώνεται με έναν ή περισσότερους τρόπους εξέτασης που επιθυμεί ο διδάσκων π.χ.
* γραπτή εργασία ή/και ασκήσεις,
* γραπτή ή προφορική εξέταση με εξ αποστάσεως μεθόδους, υπό την προϋπόθεση ότι εξασφαλίζεται το αδιάβλητο και η αξιοπιστία διενέργειας της εξέτασης.
1. Στο πλαίσιο **Οδηγίες υλοποίησης** ο διδάσκων καταγράφει σαφείς οδηγίες προς τους φοιτητές όπου αναφέρονται:

 α) σε περίπτωση **γραπτής εργασίας ή/και ασκήσεων:** οι ημερομηνίες παράδοσης και το μέσο υποβολής τους στον διδάσκοντα, ο τρόπος βαθμολόγησής τους, η συμμετοχή της εργασίας στον τελικό βαθμό και ό,τι άλλο κρίνει ο διδάσκων ότι πρέπει να αναφερθεί. Επισυνάπτεται κατάλογος μόνο με τα ΑΕΜ των δικαιούχων να συμμετάσχουν στην εξέταση.

β) σε περίπτωση **προφορικής εξέτασης με εξ αποστάσεως μεθόδους:** οι οδηγίες πραγματοποίησης της εξέτασης (π.χ. σε γκρουπ Χ ατόμων), ο τρόπος εκφώνησης θεμάτων, οι εφαρμογές που θα χρησιμοποιηθούν, τα απαραίτητα τεχνικά μέσα για την υλοποίηση της εξέτασης (μικρόφωνο, κάμερα, επεξεργαστής κειμένου, σύνδεση στο διαδίκτυο πλατφόρμα επικοινωνίας), οι υπερσύνδεσμοι σύνδεσης με την εικονική αίθουσα ή ο τρόπος και ο χρόνος αποστολής του υπερσυνδέσμου, οι ημερομηνίες και ώρες που θα συνδεθεί κάθε φοιτητής (πρόγραμμα εξέτασης), η διάρκεια της εξέτασης (έναρξη-λήξη), ο τρόπος βαθμολόγησης, η συμμετοχή της εξέτασης στον τελικό βαθμό, οι τρόποι με τους οποίους εξασφαλίζεται το αδιάβλητο και η αξιοπιστία εξέτασης και ό,τι άλλο κρίνει ο διδάσκων ότι πρέπει να αναφερθεί. Επισυνάπτεται κατάλογος μόνο με τα ΑΕΜ των δικαιούχων να συμμετάσχουν στην εξέταση και η ώρα εξέτασής τους.

γ) Σε περίπτωση **γραπτής εξέτασης με εξ αποστάσεως μεθόδους**: οι οδηγίες χορήγησης των θεμάτων, ο τρόπος υποβολής των απαντήσεων, η χρονική διάρκεια της εξέτασης, ο τρόπος βαθμολόγησης, η συμμετοχή της εξέτασης στον τελικό βαθμό, οι τρόποι με τους οποίους εξασφαλίζεται το αδιάβλητο και η αξιοπιστία εξέτασης και ό,τι άλλο κρίνει ο διδάσκων ότι πρέπει να αναφερθεί. Επισυνάπτεται κατάλογος μόνο με τα ΑΕΜ των δικαιούχων να συμμετάσχουν στην εξέταση.

**Ο/Η ΔΙΔΑΣΚΩΝ/ΟΥΣΑ ΑΠΟΣΤΕΛΛΕΙ ΤΟ ΠΑΡΑΡΤΗΜΑ ΜΕΣΩ ECLASS ΣΤΟΝ ΚΑΤΑΛΟΓΟ ΤΩΝ ΣΥΜΜΕΤΕΧΟΝΤΩΝ ΣΤΗΝ ΕΞΕΤΑΣΗ ΦΟΙΤΗΤΩΝ ΠΟΥ ΕΧΕΙ ΚΑΤΕΒΑΣΕΙ ΑΠΟ ΤΟ CLASS WEB.**